tomron87/hebrew-wikipedia-sentences-corpus huggingface dataset:
צורת הרבייה נקבעת לרוב על פי הקבוצה אליה שייכת הפטרייה ועל פי תנאי הסביבה.
נבג "הנופל" מהדפים (באזידיוספרה) מוציא קור ראשוני רב תאי הפלואידי (בעל סט כרומוזומים יחיד), כששני קורים נפגשים ומתרחשת פלאזמוגמיה (איחוי ציטופלזמות) נוצר קור משני, דו קריוני (בעל שני גרעינים).
בסביבה לחה ייווצר במהרה תפטיר מפותח ואף גוף פרי (ספוריוקרפ) שכל תאיו דו קריוניים.
בתאי הבסיסה (בעלי שני הגרעינים) שיתפתחו בדפי הכובע של גוף הפרי שנוצר תתרחש מיוזה (חלוקת הפחתה), ועקב כך יתקבלו 4 תאים הפלואידים.
לאחר נדידת הגרעינים והתפתחות מבנה דמוי עוקץ (sterigamata), שבקצהו הבזידיוספרה שיכולה כעת להתפזר, יוכל המחזור להתחיל מחדש.
רק כ-50–60 סוגים של פטריות חיות עם האדם בסימביוזה, ממש בתוך גופו או עליו.
קבוצה מצומצמת זו של פטריות מחולקת לשלוש תת-קבוצות: שמרים, עובשים ודרמטופיטים.
פטריות אלו, החיות עם האדם בסימביוזה, הן אוֹפּוֹרטוּניסטיות: בדרך כלל הן אינן מזיקות לבריאות, אולם כשנפגעת המערכת החיסונית של האדם או נחלשת מסיבה כלשהי (למשל – עקב נטילת אנטיביוטיקה ופגיעה בחיידקים ה"טובים" המאזנים את כמות הפטריות), עלולות הפטריות להתרבות יתר על המידה ולפגוע במקומות שונים בגוף.
הפטרייה קנדידה אלביקנס, לדוגמה, משגשגת בעיקר לאחר נטילת אנטיביוטיקה.
מקור השם הוא מהשורש פ.ט.ר, שמשמעותו פתיחה.
הפטרייה (פטריית הכובע), ביוצאה מן הקרקע, פותחת את הצעיף שהייתה עטופה בו, אותו ניתן לעיתים לראות קרוע.
בתחילת במאה ה-19, חקר האנטומולוג האיטלקי אגוסטינו באסי את מחלת המוסקרדין בקרב תולעי משי, וגילה שנבגי פטריות הם שאחראים למחלה.
בעקבות גילוי זה התגלו עוד פטריות פתוגניות לחרקים, וכמה מהן משמשות להדברה ביולוגית כנגד חרקים שונים התוקפים גידולים חקלאיים.
מלבד ניצול הפטריות למאכל, האדם עושה שימוש בפטריות מסוימות לטיפול במחלות כבר אלפי שנים.
שימוש זה החל ברפואה הסינית, והוא נבדק במחקרים אקדמיים בעשורים האחרונים ונמצא יעיל בחלקם.
זני פטריות מסוימים, למשל שיטאקי, קורדיספס וגנודרמה הם בעלי תכונות רפואיות חיוביות, כמו חיזוק מערכת החיסון, איזון כולסטרול וסוכר בדם, טיפול באין אונות ואף תכונות נוגדות סרטן.
זנים אלה אף מצויים בתוספי תזונה שונים.
הפניצילין, שמיוצר על ידי מין של פטריית עובש מסוג פניציליניום, מגן על פטריית העובש ואינו מזיק לאדם, לכן הוא משמש כתרופה נגד זיהום חיידקי.
הרעלים שבפטריות הרעילות מסייעים להן להתגונן מפני חיידקים.
פטריות חד תאיות – שמרים – משמשות להכנת מזון ומשקאות-השמרים, למשל, מפיקים אנרגיה באמצעות תסיסה כוהלית בה מתקבלים שני תוצרים סופיים: אתנול, אשר נמצא בכל המשקאות האלכוהוליים, ופחמן דו-חמצני, המשמש להתפחת הבצק באפיית לחם ומוצרי מאפה אחרים.
עובשים, על אף שמעידים בדרך-כלל על התיישנות וריקבון של מזון, מצורפים לגבינות רבות ומקנים להן טעם ייחודי.
לעומתן יש פטריות שהאדם רואה כמזיקות:
פטריות מסוימות הן רעילות לאדם ואכילתן עלולה לסכן חיים.
פטריות מתפתחות על מזונות וגורמות לשינוי טעמם (לרוב לרעה) ולעיתים אף הופכות אותו לרעיל.
פטריות מסוימות, כמו פטריות פסילוסיבין – אשר גורמות להזיות, תהליכי מחשבה מוגברים וחוסר יכולת להבחין בין פנטזיה לבין המציאות – רשומות בפקודת הסמים המסוכנים במדינות רבות כאסורות לשימוש.
פטריות שונות גורמות לנזקים בצמחים, כגון קימחון, פייחת, בוטריטיס ועוד, ועלולות לפגוע ביבולים חקלאיים.
עם זאת, אין סימנים כלליים לזיהוי פטריות רעל, ולכן כדאי לוודא את מין הפטרייה לפני השימוש בה.
פטריארך (מיוונית, פטרארכון: πατήρ (פַּטֵר), אב; ἄρχων (ארכון), מנהיג; בעברית: אב) הוא תואר הניתן לאבי משפחה מורחבת.
בנצרות, בכנסייה היוונית-אורתודוקסית, הכנסייה האוריינטלית, הכנסייה הקתולית, הכנסייה הארמנית והכנסייה האשורית המזרחית, משמעות המונח היא הבישוף הבכיר ביותר.
הפטריארך שולט בשטח הנקרא פטריארכיה.
היסטורית, פטריארכים היו לעיתים קרובות גם אתנרכונים – אנשי הדת הבכירים ביותר במדינה או ארץ מסוימת, אך אין הדבר כך בכל זרמי הנצרות.
בכנסיות האוריינטליות הפטריארך הוא עצמו האפיפיור; בכנסייה המורמונית פטריארך הוא המקביל לכומר.
היררכיית הכבוד שלהם נובעת מהוותק ההיסטורי הרציף בארץ ישראל של הקהילה אותה הם מייצגים.
לפיכך סדר החשיבות הוא: הפטריארכיה היוונית-אורתודוקסית של ירושלים, הפטריארכיה הארמנית של ירושלים והפטריארכיה הלטינית של ירושלים.
פטריארך אנטיוכיה הוא תוארו של הבישוף המכהן באנטיוכיה, אחת מחמשת הכסים המקוריים של הנצרות.
עקב הפיצולים בתוך הדת, מאז המאה החמישית ישנם כמה טוענים לתואר.
כיום, בישופים מטעם חמש כנסיות שונות רואים עצמם כפטריארכים מאנטיוכיה.
כעיר בעלת חשיבות רבה באסיה הקטנה ובאימפריה הרומית הפכה אנטיוכיה לאחד מן המרכזים הראשונים של הנצרות.
ב"ברית החדשה" נזכרת אנטיוכיה כמקום מושבו של ניקולאוס הגר ().
אחרי סקילתו של סטפנוס בירושלים החלה, לפי "מעשי השליחים", רדיפה של הנוצרים והם נפוצו לפניקיה, קפריסין ואנטיוכיה.
בין האנשים היו כמה תלמידים מקפריסין ומקירניה אשר .
בעקבות הצלחתם, נשלח בר-נבא לאנטיוכיה ובעקבות הצלחתו יצא והביא את שאול התרסי (פאולוס) לשם ולפי המסופר התארחו השניים במשך שנה אצל הקהילה ושם, ככל הנראה, החלו מתגבשים כקהילה מובחנת: ().
אנטיוכיה הפכה בשלב זה לאחד המרכזים החשובים ביותר, אם לא החשוב מכולם, מחוץ לירושלים.
העיר מוזכרת מספר פעמים ב"מעשי השליחים" כמקום אליו חוזרים בר-נבא ופאולוס ממסעותיהם כאל בסיס-האם, מקום בו הם מבלים זמן רב כאשר אינם במסעות, וכעיר שאליה נשלחים שוב ושוב שליחים נבחרים מירושלים — עובדות המעידות ככל הנראה על קיום קהילה יציבה ומבוססת על נוצרים כבר בתחילת שנות הארבעים של המאה הראשונה.
לפי "אל הגלטים" () הגיע פטרוס הקדוש (כיפא) לאנטיוכיה, ככל הנראה בשנת 44. על-פי המסורת הנוצרית היה פטרוס לפטריארך הראשון של הקהילה, אם כי מדבריו של פאולוס ניתן ללמוד כי מעמדו במקום היה מעורער למדי.
על פי התפישה בה אחז גם פטרוס, היה על המבקשים להפוך לנוצרים להמיר דתם ליהדות ולעבור את טקס ברית המילה.
זה האחרון, במיוחד, נחשב למכשול קשה במעבר לנצרות ובאנטיוכיה טוען פאולוס כי אף על פי ש, אין להציב דרישה דומה בפני המצטרפים החדשים משום .
טיעון זה, שכונן באנטיוכיה, היה מעורר מחלוקת, כפי שניתן ללמוד מהקללות שמטיח פאולוס בגלטים שאינם מצייתים לפקודותיו ().
עיקרון זה, שלמעשה אפשר לכל אדם להצטרף לנצרות בלי שיאלץ לקיים מצוות כלשהן, סייע להפוך את אנטיוכיה למרכז חזק של תעמולה מיסיונרית.
החל מתקופה זו (בערך אמצע שנות הארבעים של המאה הראשונה) יש באנטיוכיה קהילה נוצרית מאורגנת היטב.
הקהילה היא אחת הבודדות ששימרה רשימה מלאה של הבישופים שלה.
הראשון מביניהם, אבודיוס כבר בתקופת השליחים.
הקהילה הייתה לגורם המשמעותי ביותר במזרח האימפריה הרומית ואחרי חורבן ירושלים בשנת 70 לספירה הפכה למרכז הראשי למזרח אסיה הקטנה, סוריה וארץ ישראל.
אנטיוכיה שימרה את מעמדה המרכזי ככנסייה בולטת במזרח, שנייה לרומא בחשיבותה ושנייה לאלכסנדריה כמוקד לימוד ועיון נוצרי.
ממנה באו כמה מן הדמויות הבולטות בנצרות המוקדמת, וכמה וכמה מרטירים.
החל במאה הרביעית, עם בניית קונסטנטינופול וכינון הפטריארכיה שם הפכה הפטריארכיה באנטיוכיה שנייה לזו שבקונסטנטינופול ובמידה רבה כפופה לה.
באמצע המאה החמישית, כבר הייתה סמכותה מוגבלת רק לקטע קטן סביב העיר ולמחוזות שמחוץ לגבולות האימפריה הרומית.
מאוחר יותר, אחרי כיבושי האימפריה המוסלמית במאה השביעית, הייתה הכנסייה באנטיוכיה נתונה תחת שלטון מוסלמי והזדהתה בדרך כלל עם הכנסייה המזרחית בקרע מול הכנסייה הקתולית.
במהלך מסע הצלב הראשון כבשו הצלבנים את אנטיוכיה והקימו את נסיכות אנטיוכיה (בערך 1100–1268).
בתקופה זו מונו לתפקיד הפטריארך לטינים (כלומר, קתולים מערבים), אף כי הכנסייה היוונית המשיכה למנות פטריארכים לאנטיוכיה, שישבו לרוב בקונסטנטינופול.
תחום השליטה של הפטריארכיה הורחב מהנחלות העיקריות של אנטיוכיה, אדסה וטריפולי גם לקפריסין.
אחרי נפילת נסיכות אנטיוכיה בשנת 1268 המשיכו האפיפיורים למנות פטריארכים לאנטיוכיה, עד אמצע המאה הארבע עשרה, אך מינוי זה היה בתואר בלבד.
כיום, נושאים חמישה אנשים שונים בתואר פטריארך אנטיוכיה, שלושה מהם תחת חסות האפיפיור, אף כי איש מהם אינו יושב בפועל באנטקיה: שלושה מהם יושבים בדמשק ושניים בביירות.
עד שנת 1964 ניתן היה לצרף לאלו גם טוען שישי, הממונה הטיטולרי של האפיפיור שישב ברומא.
הכנסייה הסורית-אורתודוקסית - כנסייה אוריינטלית שמתנהלת בשפה הארמית.
התפלגה מהזרם המרכזי ב-451 לאחר ועידת כלקדון ולמעשה התנגדה לקבלת מרות הפטריארכים של רומא וקונסטנטינופול שנתמכו על ידי הקיסרים הרומאים.
הכנסייה המרונית - פלג שנוסד במאה ה-4 ותמך באפיפיור ובקיסר כנגד הכנסייה הסורית.
המרונים היו מבודדים מהעולם הנוצרי המערבי במשך מאות שנים.
במאות האחרונות חודש הקשר בינם לבין הנצרות המערבית - כיום המרונים מכירים בעליונות האפיפיור, אך מתנהלים על פי מסורות ייחודיות ולא על פי המסורת הקתולית - לדוגמה כתבי הקודש המרונים והתפילות שלהם הם בארמית ולא בלטינית.
הכנסייה האורתודוקסית היוונית - צמחה מהפטריארכיה של קונסטנטינופול - התפצלה מהזרם הקתולי ב-1051 ומאז תובעת את ההגמוניה ושולחת פטריארכים מטעמה לאלכסנדריה, ירושלים ואנטיוכיה (ולמוסקבה שהחליפה סמלית את רומא).
הכנסייה הסורית הקתולית - נוצרה כניסיון בעת החדשה של הכנסייה הקתולית להחזיר אליה את מאמיני הכנסיות הפורשות.
הכנסייה המלכיתית היוונית-קתולית - כנסייה אוניאטית אחרת התובעת את כס אנטיוכיה.
הפטריוטים (שהיו ידועים גם כוויגים וכמורדים) היו מתיישבים בריטים בצפון אמריקה אשר מרדו במלוכה הבריטית במהלך המהפכה האמריקאית, ושבסופו של דבר ייסדו את אותן מושבות עצמאיות שעתידות היו להתאחד לארצות הברית.
הפטריוטים הושפעו מכתביו של ג'ון לוק ומהנאורות האמריקאית שפרחה במושבות באותה עת.
קבוצת הפטריוטים כללה קשת רחבה של דעות, החל מפדרליסטים שמרנים כגון אלכסנדר המילטון, דרך אנשי המעמד הגבוה כגון תומאס ג'פרסון ועד רדיקלים דוגמת דניאל שייז.
אל מול הפטריוטים עמדו הלויאליסטים - שנותרו נאמנים למלוכה.
רבים מהפטריוטים פעלו אף לפני התחלת קרבות המלחמה.
דוגמה קיצונית לפעילות זו אפשר לראות במעשיהם של בני החירות.
כיום, החשובים שבמנהיגי הפטריוטים נחשבים לאבות האומה האמריקאית.
פטריארכיה (πατριάρχης - "שלטון האב"; בעברית: אַבְהָתָנוּת) היא "שלטון האב בתא המשפחתי".
תנועת הפמיניזם הרחיבה את המושג לכל שיטה של ארגון חברתי בה הסמכויות מרוכזות בידיו של גבר.
השליטה במוסדות החברתיים נמצאת, ברובה או כולה, בידיהם של גברים, המעבירים את השלטון ביניהם.
הכוח נשאר ונשמר תמיד בידי הגברים, הזוכים לפריווילגיה חברתית על פני נשים בדת, בכלכלה, בפוליטיקה, בשפה ובתרבות, ועל נגזרותיהם כמו האומנות, המשפט, המדע, הרוחניות והאידאולוגיה.
משפחה פטריארכית, כנגזר מכך, היא משפחה הנתונה למרות האב, אשר חלה על אשתו, ילדיו והרכוש המשותף.
במובן הרחב זהו מוסד של שליטה ופריבילגיה גברית - שתלויה, בין השאר, בנחיתותן היחסית של נשים.
בשיח הפמיניסטי, נהוג להגדיר חברה פטריארכלית כחברה שבה שוררים יחסי-כוח לא שוויוניים בין גברים לנשים.
אחת הביקורות המרכזיות רואה את הסיבה להיווצרות חברה פטריארכלית בעובדה שרוב המחברים בתחום הספרות לאורך ההיסטוריה היו גברים לבנים אירופאיים, בשל תת-הייצוג של נשים מחברות בעולם הספרותי.
דוגמה נוספת לדומיננטיות של הפטריארכיה בחברה היא בעולם הרפואה, אשר לא כלל בעבר מספיק נשים בניסויים רפואיים מחקריים עבור פיתוח תרופות חדשות, לעומת משתתפים גברים.
הבעייתיות היא, בהתאם לגישה זו, שמבחינה ביולוגית נשים סובלות מתופעות לוואי שונות מגברים, ובכל זאת הן לא זכו להשתתף בניסויים אלו.
כתוצאה מכך, תרופות לא הותאמו לצרכים הרפואיים של נשים, ואף לא תמיד פותחו על מנת לטפל במחלות שבהן לוקות יותר נשים.
ביקורת הפטריארכיה מזמינה נשים החיות בתוך תרבות סקסיסטית זו, לפתח מודעות גבוהה, במטרה למתוח ביקורת ולערער על ערכיה של תרבות זו.
פטריארכיה אינה מתבטאת רק ביחסי הכוח בין נשים לגברים, אלא גם בין גברים שונים.
החוקרת ריווין קונל מצביעה על דפוסי גבריות שונים בחברה, אשר קיימת ביניהם היררכיה.
לדוגמה, גבריות הומוסקסואלית בחברה, על פי טענת המאמר, נמצאת בסולם היררכי נמוך מגבריות הטרוסקסואלית.
מבנה זה מוביל לחיזוק הדמות הגברית האגרסיבית כנורמטיבית.
על פי קונל, הגבריות ההגמונית בחברה הפטריארכלית חותרת להשגת כבוד, יוקרה והזכות לשליטה ולפיקוד.
כתוצאה מכך, יותר גברים משתמשים בכלי נשק, ומקרים רבים יותר של אלימות במשפחה קורים מצד הגבר כלפי האישה.
לפיכך, לא רק נשים נפגעות מהמבנה הפטריארכלי בתרבות, אלא גם גברים אשר אינם מתנהלים על פי תפיסות אלה, מכיוון שהם לא זוכים להכרה והערכה חברתית מספקת, בהשוואה לגבריות ההגמונית, המאופיינת בדפוסים דומיננטיים ומנהיגותיים.
המינוח המתאר את אגד הנורמות הללו מכונה "המבנה".
מכאן השימוש במילים כגון "אפליה מבנית" וכדומה מתאר את השלכות הפטריארכיה על החברה.
האפיון של חברה כפטריארכלית הוא למעשה יישום של רעיונות העולים בתאוריה המרקסיסטית, תוך שהגורם המבחין באפליה המבנית אינו מעמד כלכלי-חברתי, אלא מגדרי.
במשפט הרומי אבי המשפחה (לטינית: "פאטר-פאמיליאס") היה ראש המשפחה.
תחת סמכות האב היו כל בני הבית, למעט בנות נשואות.
בראשית התקופה הרומית כללה סמכות האב את הרשות למכור את בני המשפחה לעבדות, ואף להוציאם להורג.
מאוחר יותר הצטמצם כוחו החוקי לענייני רכוש בלבד.
כל רכוש שהיה שייך למשפחה או לאחד מבניה היה רכושו של אב המשפחה, ועל פי החוק רק הוא היה מורשה לקבוע את השימוש בו.
הגוף הייצוגי המחוקק של רומא, הסנאט, הוקם כמועצת "האבות", פאטר (Pater), ומכאן גם שמם של בני מעמד זכויות-היתר, הפטריקים.
הפילוסוף ג'ון לוק, שהיה אחד ההוגים המרכזיים של "עידן הנאורות" וטבע את המושג "זכויות טבעיות", ביקר בחריפות את המבנה הפטריארכלי המסורתי בספרו "שתי מסכתות על ממשל מדיני".
לוק טוען שהאדם הראשון לא קיבל זכות לשלטון אבסולוטי.
טיעוניו, המופיעים במסכת הראשונה מנסים להוכיח כיצד הטענות של הוגים אחרים ובראשם סר רוברט פילמר, מחבר הספר "פטריארכיה: על זכותם הטבעית של המלכים" אינן תקפות.
הוא מתייחס לטענות שלו בספרו של פילמר ומפריך, לתפיסתו שהזכות לשלטון לא ניתנה מתוקף אקט הבריאה, לא מתוקף זכות שהוענקה על ידי האל, לא מתוקף עונש השעבוד של חוה, ולא מתוקף האבהות.
לגבי חוה, לוק טוען שאלוהים לא ציווה על אדם לשלוט בה, אלא רק צפה את העתיד כי חולשתן של הנשים תביא לשליטת הגברים בהם.
לוק מודה כי על פי עשרת הדיברות ילדים מצווים לכבד את אביהם, אך מציין כביקורת על פילמר, כי הילדים אינם מחויבים לכבד את האב בלבד, אלא את שני ההורים.
מכאן, על פי לוק, שמצוות כיבוד אב ואם אינה יכולה להוות בסיס לשלטון אבסולוטי של האב.
על פי לוק זכות ההורים לשלוט בילדיהם ניתנת להם רק כל עוד הילדים צעירים מידי מכדי לשלוט בעצמם; היא אינה מהווה זכות אבסולוטית, אלא זכות למשמורת.
כחלק מטיעון זה לוק מבקש להפריך את האנלוגיה בין אבהות לבין בעלות על קניין.
על פי לוק, גם אם היינו מקבלים את הטענה של פילמר כי האדם הראשון קיבל מאלוהים את הזכות למלוך באופן אבסולוטי, אין בסיס לטענתו שזכות זו עוברת בירושה.
עוד הוא טוען כי גם אם הייתה הזכות הזו עוברת בירושה, לא הייתה לגיטימציה לקחת אותה בכוח, ולכן על מנת לדרוש ציות צריכים המלכים כיום להראות כי הם קיבלו ירושה זו מהאדם הראשון.
לביקורת של לוק על פילמר במסכת הראשונה יש חשיבות בהיסטוריה של הרעיונות המדיניים כיוון שהיא מהווה ביקורת הן על הרעיון של זכותם האלוהית של מלכים והן על פטרנליזם מדיני.
ביקורת זו היוותה את הבסיס להתייחסות המודרנית לזכויות הילד, שכן מדובר באחת הביקורות שסייעו לעצב את תפיסת הילד כיצור אוטונומי בניגוד לתפיסתו כנכס או רכוש המשפחה.
שם התואר "פטריארכלי" משמש בחברות מודרניות בשנות האלפיים לתיאורם של מרכיבים שונים במבנה הסמכות השלטת במוסדות חברתיים מסורתיים שבהם מעמד האישה עדיין נחות.
הפמיניזם יוצא במלחמה כנגד הסדר הפטריארכלי בחברה, וארגוני נשים פועלים לשינוי המצב מיסודו באמצעות מאבק ממושך לקידום זכויות האישה.
צורת המשפחה ההפוכה היא המטריארכיה - האומרת שהמשפחה מתנהלת לפי ערכים מטריאכליים (אימהיים).
פטרז'לקה הוא מועדון כדורגל סלובקי מהעיר ברטיסלאבה שבמערב סלובקיה, בירת סלובקיה.
נכון לעונת 2021/2022 משחקת הקבוצה בליגה השנייה בסלובקיה.
בסוף עונת 2009/2010 הקבוצה ירדה מליגת העל הסלובקית לליגה השנייה בסלובקיה ובסוף עונת 2011/2012 הקבוצה ירדה מהליגה השנייה לליגה השלישית בסלובקיה.
הקבוצה הוקמה בשנת 1899 ברובע פטרז'לקה שבברטיסלאבה ועד לשנת 2005 הקבוצה נקראה "פ.
הקבוצה זכתה בגביע הסלובקי בכדורגל פעם אחת בעונת 2003/2004 וכן באליפות הליגה הסלובקית הבכירה בעונת 2004/2005.
ההישג הגדול ביותר של הקבוצה שהכניס אותה למודעות הבינלאומית הוא העפלה לליגת האלופות בעונת 2005/2006. בשלב ההעפלה הראשון נפגשה הקבוצה בקבוצת קאיראט אלמטי מקזחסטן.
המשחק הראשון נגמר בניצחון 0–2 לקאיראט אלמטי אך המשחק השני הסתיים בניצחון 1–4 לארטמדיה ברטיסלאבה והיא המשיכה הלאה לשלב ההעפלה השני בגלל הפרש שערים.
בשלב ההעפלה השני נפגשה הקבוצה עם קבוצת סלטיק הסקוטית.
המשחק הראשון נגמר בניצחון 0–5 לארטמדיה והמשחק השני נגמר בניצחון 0–4 לסלטיק אך בגלל הפרש שערים המשיכה ארטמדיה לשלב ההעפלה השלישי.
בשלב ההעפלה השלישי נפגשה הקבוצה עם קבוצת פרטיזן בלגרד.
שני משחק הגומלין בין הקבוצות נסתיימו בתיקו 0-0 ולכן בתום המשחק השני, לאחר הארכה, התחילו הקבוצות דו-קרב פנדלים שבסיומו ניצחה ארטמדיה 3–4 ועלתה לשלב הבתים.
בשלב הבתים נפגשה הקבוצה עם קבוצות אינטר מילאן, פורטו וגלאזגו ריינג'רס.
הקבוצה הפסידה פעמיים לקבוצת אינטר מילאן וסיימה את שני המשחקים נגד הריינג'רס בתיקו.
את המשחקים נגד פורטו סיימה את הראשון בניצחון 2–3 ואת המשחק השני בתיקו.
בסיום שלב הבתים סיימה הקבוצה במקום השלישי, אחרי גלאזגו ריינג'רס ואינטר מילאן ולכן לא עלתה לשלב ה-"טופ 16".
הקבוצה המשיכה לגביע אופ"א שם שיחקה שני משחקים נגד לבסקי סופיה כאשר בראשון הפסידה 0–1 ובשני הפסידה 0–2 ולכן לא עלתה שלב.
לאחר העונה הטובה מאוד של הקבוצה עזב המאמן ולדימיר וייס לקבוצת סאטורן רמנסקו וכן מספר שחקנים מובילים בקבוצה עזבו אותה לקבוצות מובילות באירופה (יאן דוריצה לסאטורן רמנסקו, באלאזס בורבלי לקייזרסלאוטרן ובלאז'יי ואשצ'אק לטרוויזו).
בעונת 2007/2008 הקבוצה זכתה ב"דאבל", אליפות בפעם השנייה וגביע בפעם השנייה.
הקבוצה שיחקה בליגת האלופות בעונת 2008/2009. בסיבוב המוקדמות הראשון הקבוצה ניצחה את ולטה.
בסיבוב המוקדמות השני הקבוצה ניצחה את טמפרה יונייטד.
בסיבוב המוקדמות השלישי הקבוצה הפסידה ליובנטוס ועברה לשחק בסיבוב הראשון של גביע אופ"א.
הקבוצה הפסידה לספורטינג בראגה והודחה מהטורניר.
פטריוטיות (מיוונית: πατρίς [פַּטְרִיס], אב, מולדת) או מוֹלַדְתָּנוּת היא שם כולל לאהבה ונאמנות שאדם חש כלפי המדינה שבה הוא חי.
גישה זו מתבטאת במסירות, בנאמנות ובמוכנות להקרבה למען המדינה.
הרגש הפטריוטי (או המולדתני) נובע מהרגשת זיקה, שייכות, הזדהות ומחויבות.
פטריוטיות היא לא רק כלפי מדינה אלא לכל דבר המורגשת אליו שייכות רבה.
פטריוטיות קשורה בתרומה של אזרחים למדינה בה הם חיים, ולתחושת הקולקטיב והסולידריות.
קיימת אבחנה בין פטריוטיות בונה לבין פטריוטיות עיוורת.
פטריוטיות בונה מוגדרת כהתקשרות למדינה המאופיינת בתמיכה, בדיקה וביקורת של התנהגויות קבוצתיות נוכחיות שמטרתן להביא לשינוי חיובי.
פטריוטיות עיוורת מוגדרת כנאמנות מוחלטת ובלתי מסויגת למדינה ולעם, המתבטאת בתמיכה ללא כל ביקורת במדיניות, באידאולוגיה ובפעולות של המדינה והעם.
פטרי "פיט" לינדרוס (בפינית: Petri Lindroos; נולד ב-10 בינואר 1980 אספו שבפינלנד) הוא סולן וגיטריסט לשעבר להקת המלודיק דת' מטאל נורת'ר ולהקת הפולק/ויקינג מטאל אנספיריום.
לינרדוס החל לנגן כבר בגיל 12, והושפע מהלהקות צ'ילדרן אוף בודום, לוסט הוריזון, סלייר וסקיד רואו.
ב-2009 סולק לינדרוס מהלהקה עקב הקדשת זמן רב מדי ללהקה השנייה שלו - אנספיריום.
פטרושקה הוא בלט הכולל 4 תמונות.
את הכוריאוגרפיה למחזה חיבר מיכאיל פוקין ואת המוזיקה איגור סטרווינסקי שכתב את הלברית יחד עם אלכסנדר בנואה אשר עיצב גם את התלבושות והתפאורה.
3 מריונטות: פטרושקה, בלרינה ומורי, וכן קוסם זקן.
המוזיקה מעמידה בפני הרקדנים והכוריאוגרף מקצבים מורכבים ומשתנים במהירות, ואתגר מחולי לא פשוט.
הנושא משולש יחסים: פטרושקה המופנם והמורי המוחצן רבים על ליבה של הבלרינה הבובתית.
פטרושקה הוא בובה המגלה רגשות אנושיים.
תמונה ראשונה: יריד הקרנבל בכיכר בסנקט פטרבורג - המוזיקה מיטיבה לתאר את אווירת הקרנבל על שלל הקולות, הרקדנים ניצבים משתדלים לתת לכך ביטוי מחולי, קול תיפוף ונגינת חליל מסתורית מבשרים את כניסת הקוסם ותיאטרון הבובות שלו, עם היפתח מסך תיאטרון הבובות נגלים שלושה תאים ובהן שלוש המריונטות.
המורי ופטרושקה מאוהבים בבלרינה, פטרושקה מקנא במורי ומתקיף אותו, הקוסם בניסיון להציל את המצב מסיים את ההצגה.
תמונה שנייה: חדרו של פטרושקה - פטרושקה נעול בחדרו כעונש על מעלליו, הדלת נפתחת והבלרינה נכנסת, פטרושקה מחזר אחריה באופן מגושם והיא עוזבת את פטרושקה למגינת ליבו.
תמונה שלישית: חדרו של המורי - המורי נעול אף הוא בחדרו אבל הוא אינו מתרגש ומשחק להנאתו באגוז קוקוס, הבלרינה נכנסת ומנסה להגביר את הערצתו אליה, פטרושקה נכנס בהפתעה ומאיים על יריבו, המורי רודף אחריו עם חרבו השלופה ופטרושקה מצליח להימלט בעור שיניו.
תמונה רביעית: חזרה לכיכר - חגיגות הקרנבל בכיכר נמשכות, כשלפתע פטרושקה נכנס ואחריו המורי הדוקר אותו למוות.
המשטרה באה וחוקרת, אך הקוסם הזקן טוען ומדגים שזאת בסך הכל בובה.
וכולם יכולים להתפזר, הקוסם גורר את הבובה חסרת החיים אל האוהל כאשר לפתע נראה חלקה העליון של בובת פטרושקה מעל הגג, כסמל לניצחון רוחה של דמותו של פטרושקה המריונטה הטראגית.
ההופעה הראשונה נערכה בתיאטרון שאטלה בפריז 1911 על ידי להקת הבלט הרוסית של סרגיי דיאגילב.
בתפקיד פטרושקה: ואצלב ניז'ינסקי, בתפקיד הבלרינה: תמרה קרסבינה, בתפקיד המורי: אלכסנדר אורלוף, ובתפקיד הקוסם הזקן: אנריקו צ'יקטי.
על התזמורת ניצח פייר מונטה.
חברת פטרוצ'יינה () היא חברת נפט מרכזית בסין.
פטרוצ'יינה נסחרת בבורסה בהונג קונג, בבורסה לניירות ערך בניו יורק ובבורסה בשאנגחאי.
עם הנפקתה בשאנגחאי נסק שוויה והפכה לחברה עם שווי השוק הגדול בעולם.
תואר זה לא עמד לה במשך זמן רב ובמהרה נחתך שוויה.
עקב הקשר של החברה עם סודאן דרך חברת האם CNPC, משקיעים אקדמאים כגון אוניברסיטת ייל ואוניברסיטת הרווארד ניתקו בשנת 2005 את הקשרים עם Sinopec, אחת ממחזיקות המניות העיקריות.
מאז, ארגונים רבים מגבילים את הקשר עם פטרוצ'יינה והחברה נבדקת ביסודיות לגבי הקשר עם ממשלת סודאן אשר בעלת חלק ברצח העם בדארפור.
היא הייתה אחת מהחברות בעלות שווי השוק הגדול ביותר.
היא שחיינית עבר אוסטרלית, אלופה אולימפית בעלת 8 מדליות אולימפיות, מהן 3 זהב.
אלופת עולם בעלת 7 מדליות עולמיות, מהן 3 זהב.
שיאנית עולם במשחי שליחות 4x100 חופשי ומעורב.
תומאס נולדה בליזמור, ניו סאות' ויילס וגדלה בעיירה ליד במלמביביי.
באולימפיאדת אטלנטה (1996) זכתה תומאס במדליית כסף במשחה ל-200 מטר פרפר בתוצאה של 2:09.82 דקות, אחרי בת ארצה סוזי אוניל (2:07.76 דקות) ולפני מישל סמית מאירלנד (2:09.9 דקות).
באליפות העולם בשחייה שנערכה בפרת', אוסטרליה בשנת 1998 זכתה תומאס ב-4 מדליות מהן 2 כסף ו-2 ארד.
מדליות ארד במשחה ל-100 מטר פרפר בתוצאה של 58.97 שניות, אחרי ג'ני תומפסון מארצות הברית (58.46 שניות) ואיארי אויאמה מיפן (58.79 שניות) ובמשחה שליחות 4x200 מטר חופשי 8:04.19 דקות, אחרי גרמניה (8:01.46 דקות) וארצות הברית (8:02.88 דקות).
באולימפיאדת סידני (2000) זכתה תומאס ב-3 מדליות, מהן 2 כסף ואחת ארד.
מדליות כסף, במשחה שליחות 4x200 מטר חופשי בתוצאה של 7:58.52 דקות, אחרי ארצות הברית שקבעה שיא אולימפי חדש של 7:57.80 דקות ולפני גרמניה (7:58.64 דקות) ובמשחה שליחות 4x100 מטר מעורב בתוצאה של 4:01.59 דקות, אחרי ארצות הברית שקבעה שיא עולם חדש של 3:58.30 דקות ולפני יפן (4:04.16 דקות).
מדליית ארד במשחה ל-200 מטר פרפר בתוצאה של 2:07.12 דקות, אחרי היימן שקבעה שיא אולימפי חדש של 2:05.88 דקות ואוניל (2:06.58 דקות).
בנוסף, היא סיימה במקום הרביעי במשחה ל-100 מטר פרפר בתוצאה של 58.49 שניות, המנצחת הייתה אינגה דה ברוין מהולנד שקבעה שיא אולימפי חדש של 56.61 שניות.
באליפות הפאן פסיפיק בשחייה שנערכה ביוקוהמה, יפן בשנת 2002 זכתה תומאס ב-5 מדליות מהן 3 זהב.
באולימפיאדת אתונה (2004) זכתה תומאס ב-4 מדליות מהן 3 זהב.
בנוסף, היא סיימה במקום הרביעי במשחה שליחות 4x200 מטר חופשי בתוצאה של 7:57.40 דקות, המנצחת הייתה ארצות הברית שקבעה שיא עולם חדש של 7:53.42 דקות.
בשנת 2005 הוציאה תומאס ספר אוטוביוגרפיה "לשחות נגד הזרם" שבו כתבה על הקריירה שלה, על מצבי הדיכאון שממנו סבלה והפציעות הגופניות שלה.
תומאס זכתה ב-12 מדליות בתחרויות השחייה של משחקי חבר העמים הבריטי מתוכן 9 מדליות זהב.
היא זכתה במשחה ל-100 מטר פרפר שלוש פעמים ברציפות ובכך הייתה לשחיינית הראשונה בהיסטוריה של המשחקים שזכתה להשג זה.
בשנים 2001 ו-2002 זכתה תומאס בתואר שחיינית השנה באזור האוקיינוס השקט.
פטריוט הוא דמות בדיונית של גיבור-על המופיעה בחוברות הקומיקס ביקום מארוול קומיקס.
פטריוט המקורי מתור הזהב הופיע לראשונה בחוברת Human Torch Comics #4 מאביב 1940 ונוצר בידי קארל בורגוס, בעוד הפטריוט של העידן המודרני הופיע לראשונה בחוברת Young Avengers #1 מאפריל 2005, ונוצר על ידי הכותב אלן היינברג והמאייר ג'ים צ'ונג.
פטריוט השלישי הופיע לראשונה בחוברת Captain America: Sam Wilson #18 ממרץ 2017, ונוצר על ידי הכותב ניק ספנסר והמאייר דניאל אקונה.
פטריוט הוא האלטר אגו אותו חלקו שלוש דמויות - ג'פרי מייס, אלייג'ה "איליי" בראדלי וריישון "שון" לוקאס.
מייס היה כתב אשר החליט להפוך להרפתקן בתחפושת לאחר שצפה בקפטן אמריקה בפעולה, והיה חבר בקבוצת גיבורי-על ממלחמת העולם השנייה בשם "לגיון החירות".
בראדלי הוא נכדו של איזאיה בראדלי, חייל שהשתתף במלחמת העולם השנייה וקיבל את כוחות-העל שלו כאשר השתתף בפרויקט מוקדם של "סופר-חייל" על חיילים אפרו-אמריקנים.
כאשר איירון לאד החל בחיפוש אחר הדור הבא של האוונג'רס, הוא הגיע למפתן דלתו מתוך תקווה לגייס את ג'וזיה אקס, בנו של איזאיה.
אולם ג'וזיה נעדר כבר כמה חודשים, לכן איירון לאד פגש באיליי במקום.
נודע כי איליי קיבל בתחילה את כוחות העל שלו כתוצאה מעירוי דם של סבו, אולם לאחר מכן זכה בכוחות על זמניים כתוצאה מהורמון גדילה מוטאנטי.
ריישון לוקאס הוא אקטיביסט, שהושפע ממעצרו של גיבור-העל רייג' ומפעולותיו של סאם וילסון/קפטן אמריקה והחליט להפוך ללוחם-צדק מקומי בשם "פטריוט".
במהלך אירועי "אימפריה סודית", לוקאס הצטרף לתנועת המחתרת נגד הידרה, והוענקו לו חליפה ומגן בידי טוני סטארק.
נוסף לכך, סטארק עיצב אינטליגנציה מלאכותית בדמותה של האלמנה השחורה, שהכשירה אותו בקרב.
את דמותו של אלייג'ה בראדלי בסדרת הטלוויזיה "הפלקון וחייל החורף" מגלם אלייג'ה ריצ'רדסון, שישוב לגלם את הדמות בסרט "קפטן אמריקה: סדר עולמי חדש".
פטרי פסאנן (בפינית: Petri Pasanen, נולד ב-24 בספטמבר 1980 בלאהטי שבפינלנד) הוא כדורגלן עבר פיני ששיחק בעמדות הבלם והמגן.
את רוב שנות הקריירה שלו העביר פסאנן בלאהטי, באייאקס אמסטרדם ובורדר ברמן.
לפסאנן 76 הופעות במדי נבחרת פינלנד.
פסאנן החל את הקריירה בלאהטי בשנת 1996, ובעונת 1998 היה שותף לעליית הקבוצה לליגת העל הפינית.
פסאנן שיחק במועדון עוד שתי עונות נוספות, בהן היה שחקן הרכב קבוע, למעט שתי תקופות השאלה קצרות לקבוצת המנלינה הפינית.
בשנת 2000 עבר פסאנן לאייאקס אמסטרדם, והצלחתו בקבוצה הייתה מיידית, אך נעצרה באוגוסט 2001 כאשר שבר את רגלו, והחמיץ כמעט את כל עונת 2001/02. חבריו של פסאנן זכו בלעדיו בדאבל, כשהקבוצה זכתה באליפות ליגת העל ההולנדית בפער של חמש נקודות מהסגנית פ.ס.וו.
בעונת 2002/03 היה פסאנן שותף להגעתה של אייאקס לרבע גמר ליגת האלופות, אך בעונת 2003/04 ירד מעמדו בקבוצה, ובפגרת החורף הושאל לפורטסמות' מהפרמייר ליג, שם ערך 12 הופעות ליגה, וסיים עם הקבוצה במקום ה-13 בליגה.
מאמנו של פסאנן בפורטסמות', הארי רדנאפ, רצה לרכוש את השחקן מאייאקס בתום העונה, אך לטענתו, אייאקס דרשה מחיר גבוה מדי.
בקיץ 2004 נמכר פסאנן לאלופת גרמניה הטרייה, ורדר ברמן, שהתחזקה לקראת משחקי ליגת האלופות.
בעונתו הראשונה במועדון, סיים פסאנן עם ברמן במקום השלישי בבונדסליגה, כשהוא שיתף פעולה בהגנה עם פול סטלטרי, ולריאן איסמאל, לודוביק מאנין וכריסטיאן שולץ.
בליגת האלופות, פסאנן עלה לשמינית הגמר עם ברמן, אך היה שותף מלא לשתי תבוסות מול אולימפיק ליון בשלב זה, כאשר ברמן הפסידה 3-0 בבית ו-7-2 בחוץ.
בעונת 2005/06 פסאנן וברמן סיימו את הבונדסליגה במקום השני, מרחק חמש נקודות מהאלופה באיירן מינכן, וזכו בגביע הליגה הגרמנית, לאחר ניצחון 2-0 על באיירן מינכן בגמר, בו לא שיחק פסאנן.
בעונת 2006/07 סיימו ברמן ופסאנן במקום השלישי בבונדסליגה, מרחק ארבע נקודות מהאלופה שטוטגרט, והודחו מליגת האלופות בשלב הבתים, והמשיכו ממנה לגביע אופ"א, שם נעצרו בחצי הגמר על ידי אספניול.
בעונת 2007/08 סיימו ברמן ופסאנן במקום השני בבונדסליגה, מרחק עשר נקודות מהאלופה באיירן מינכן, ושוב סיימו את שלב הבתים בליגת האלופות במקום השלישי והמשיכו לגביע אופ"א, בו נעצרו בשמינית הגמר על ידי גלאזגו ריינג'רס.
בשנה זו, נבחר פסאנן ככדורגלן השנה על ידי עיתונאי הספורט של פינלנד.
בעונת 2008/09 סיימו ברמן ופסאנן במקום העשירי בלבד בבונדסליגה, אך לאחר ששוב סיימו במקום השלישי בשלב הבתים בליגת האלופות, המשיכו לגביע אופ"א ונעצרו רק במשחק הגמר, בו הפסידה ברמן 2-1 לשחטאר דונצק בהארכה.
פסאנן נכנס כמחליף בדקה ה-95 של הגמר, במקומו של קלמנס פריץ.
ברמן ופסאנן התנחמו בזכייה בגביע הגרמני, לאחר ניצחון 1-0 בגמר על באייר לברקוזן.
בעונת 2009/10 סיימו ברמן ופסאנן במקום השלישי בבונדסליגה, והודחו מהליגה האירופית בשמינית הגמר על ידי ולנסיה.
עונת 2010/11 הייתה האחרונה של פסאנן בורדר ברמן.
בעונה זו ברמן סיימה במקום ה-13 בבונדסליגה, וסיימה את שלב הבתים בליגת האלופות במקום האחרון.
בתום עונה זו, לאחר שנגמר חוזהו בקבוצה, עזב פסאנן את ורדר ברמן לאחר שבע עונות, בהן ערך 144 הופעות ליגה והבקיע שלושה שערים, וחתם ברד בול זלצבורג על חוזה לעונה אחת.
פסאנן שיחק ברד בול זלצבורג עונה אחת, 2011/12, וזכה עם הקבוצה בדאבל, כשהקבוצה זכתה באליפות במרחק של שש נקודות מהסגנית ראפיד וינה, ובגביע האוסטרי לאחר ניצחון 3-0 בגמר על ריד.
על אף זאת, הקבוצה בחרה שלא לחדש את חוזהו של פסאנן בתום העונה, והוא חתם בארהוס מליגת העל הדנית, שם שיחק שתי עונות, כשבעונתו השנייה בקבוצה, ארהוס נשרה לליגת המשנה.
לאחר שירד ליגה עם ארהוס, חתם פסאנן במאי 2014 על חוזה לשנתיים בקבוצת נעוריו לאהטי.
בספטמבר 2015 הודיע פסאנן שבתום עונת 2015 יפרוש ממשחק פעיל, ואכן פרש בתום שנה זו.
פסאנן ערך את הבכורה במדי נבחרת פינלנד בשנת 2000, במשחק מול נבחרת אירלנד.
פסאנן ערך 76 הופעות במדים הלאומיים, האחרונה הייתה בשנת 2013, ושימש קפטן כאשר יארי ליטמנן וסמי הופיה לא היו בסגל.
פסאנן לא הצליח להגיע עם פינלנד לטורניר גדול כלשהו.
לפסאנן יש שש הופעות במדי נבחרת הקטרגל של פינלנד, בהן הבקיע שני שערים.
כדורגלן השנה של עיתונאי הספורט של פינלנד: 2008
פטריגוטוס (שם מדעי: Pterygotus; משמעות השם: "דג מכונף") הוא סוג של עקרב ימי מתקופות הסילור והדבון באמריקה הצפונית (קנדה וארצות הברית), אירופה (הממלכה המאוחדת, אסטוניה ונורווגיה) ואוקיאניה.
יצור זה היה אחד הגדולים שבבני סדרה זו ובפרוקי הרגליים מעולם, אך היה קטן מהיקלופטרוס.
יצור זה הגיע לאורך מרבי של 1.75 מטרים, אך אורכם של מינים רבים לא עלה על מטר אחד.
יצור זה לא דמה לעקרב מודרני ולא היה לו זנב עוקצני, אך היו לו מצבטים גדולים בקצה ראשו, שבאמצעותם לכד את טרפו.
היו לו עיניים גדולות וראש משוריין בקצה הגוף המוארך, ולצידיו היו שש רגליים ו"סנפירי שחייה" שנטו לאחור והזכירו סנפירי דגים.
הזנב היה שטוח ועשוי לוחיות.
הפטריגוטוס היה מסוגל לשוט במהירות במים וגם לצעוד או להתחפר על קרקעית הים.
הפטריגוטוס נמנה עם טורפי העל של תקופת הסילור, וצד יצורים קטנים יותר שלכד בטפריו.
ייתכן שטרף גם עקרבי מים אחרים.
הפטריגוטוס הופיע בסדרה ללכת עם מפלצות שם הוא טורף ברונטוסקורפיו.
פטריארך מוסקבה ורוס כולה (רשמית: "הפטריארך הקדוש של מוסקבה ורוס כולה"; בסלבית כנסייתית עתיקה: Свѧтѣ́йшїй патрїа́рхъ моско́вскїй и҆ всеѧ̀ рꙋсѝ) היא תוארו של הפרימוס של הכנסייה הרוסית האורתודוקסית.
הפטריארך הוא הבישוף השליט של כנסיית מוסקבה, החולשת על העיר מוסקבה.
הפטריארך של מוסקבה ורוס כולה, פועל בהתאם לחוקי הכנסייה הרוסית האורתודוקסית ואחראי לניהול ענייני הכנסייה האורתודוקסית ברוסיה.
הפטריארכיה הוקמה במוסקבה בשנת 1589 כשאיוב הפך לפטריארך הראשון.
היא בוטלה בשנת 1721 על ידי פיוטר הגדול (שייסד במקומה את הסינוד הקדוש) ושוחזרה ב-1917.
עם עליית פיוטר הגדול לשלטון הוא ביטל את הכנסייה האורתודוקסית הראשונה ובמקומה הקים את הסינוד הקדוש כגוף ממלכתי האחראי על שירותי הכנסייה.
הכנסייה האורתודוקסית חודשה באוגוסט 1917, על ידי המועצה המקומית של הכנסייה.
קיריל הראשון (מ-1 בפברואר 2009)
פטריגוטיים (שם מדעי: Pterygotidae) היא משפחה של עקרבי מים גדולים שחיו בין סוף הסילור לאמצע הדבון לפני 428.2-391 מיליון שנה.
בני משפחה זו כללו את הגדולים שבפרוקי הרגליים מעולם, לצד רב-הרגל ארתרופלאורה כשהגדול שבהם היה היקלופטרוס שהגיע לאורך 2.6 מטרים מרביים.
מפלצות ים אלה היו טורפים מרשימים בעלי צבתות כמו של עקרבים רגילים והם שחו בעזרת "משוטים" לצידי גופם ובעזרת זנבם השרירי.
ככל הנראה הם צדו ממארב או ניזונו מנבלות במקום לרדוף אחרי טרף.
עקרבי המים היו בעלי תפוצה גלובלית ברחבי הימים וחלקם אף חיו במים מליחים או אף במים מתוקים באזורים שונים.
פטרוקוב חנצ'שט (במולדובנית: CS Petrocub Hîncești) הוא מועדון כדורגל מהעיר חנצ'שט שבמולדובה.
המועדון נוסד בשנת ב-27 בנובמבר 1993 ומשחק בליגת העל המולדובית.
הקבוצה השתתפה פעמיים במסגרות אירופיות.
בסיבוב הראשון של מוקדמות עונת 2018/2019 בליגה האירופית הודחה הקבוצה לאחר הפסד 2–3 בסיכום שני המשחקים לאוסייק הקרואטית, ובסיבוב הראשון של מוקדמות עונת 2019/2020 בליגה האירופית הודחה הקבוצה לאחר הפסד 0–2 בסיכום לא.א.ק.
פטריופליס (שם מדעי: Patriofelis; מילולית: "אב חתול") הוא סוג נכחד של יונק טורף קדום בן למשפחת האוקסינודונים, שחי במשך אמצע האאוקן של אמריקה הצפונית.
המאובנים שלו התגלו בתצורות ברידג'ר בוויומינג ובשטחי המונומנט הלאומי שכבות המאובנים ג'ון דיי שבאורגון.
הוא תואר לראשונה בידי החוקר ג'וזף ליידי ב-1972.
טורף זה היה קרובו של השרקסטודון וקרוב רחוק יותר להאינדון.
הוא הגיע לאורך 1.2 עד 1.8 מטר ולמשקל 40 עד 90 קילוגרם, דומה בגודלו לפומה מודרנית.
רגליו היו קצרות ביותר לטורף, כך שהיה אצן גרוע, אך ייתכן כי שחה במהירות בדומה ללוטרה.
בדומה לסוג קרוב, האוקסיאהינה ייתכן שהיה מטפס עצים מוצלח.
לפטריופליס גולגולת קצרה וחזקה באורך 25 סנטימטרים, לסתות חזקות עם עוצמת נשיכה גבוהה.
היו לו שיניים חותכות קטנות יחסית, כמה שיניים טוחנות גדולות בעוד אחרות נעדרו.
הניבים הגדולים עזרו לו לנפץ עצמות בקלות.
ייתכן שהיה אוכל נבלות כמו הצבועים המודרניים, מאחר שהיה איטי יחסית למרדפים (אלא אם צד ממארב).
פטרי יוהאנס קופונן (בפינית: Petteri Johannes Koponen; נולד ב-13 באפריל 1988) הוא כדורסלן פיני, המשחק בקבוצת באיירן מינכן, בעמדות הרכז והקלע.
קופונן החל את קריירת המשחק שלו בשנת 2004 בקבוצת "אספון הונקה" מליגת העל הפינית, במדיה שיחק במשך 4 שנים.
בעונות 2006/2007 ו-2007/2008 רשם ממוצעים של 15.2 נקודות ו-3.9 אסיסטים למשחק, והוביל את קבוצתו לשתי זכיות רצופות באליפות הליגה הפינית.
בקיץ 2007 השתתף קופונן במשחק נייקי הופ סאמיט, כשחקן "נבחרת העולם".
בדראפט ה-NBA 2007 נבחר בבחירה ה-30 על ידי פילדלפיה 76', וזכויות הדראפט עליו הועברו מיד בטרייד לפורטלנד טרייל בלייזרס.
כבחירת סיבוב ראשון היה זכאי לחוזה מובטח ב-NBA, אך בחר להמשיך לשחק בפינלנד עבור הונקה.
באוגוסט 2008 חתם על חוזה בקבוצת וירטוס בולוניה האיטלקית.
בעונתו הראשונה בקבוצה זכתה בולוניה באליפות היורוצ'לנג' – טורניר הכדורסל השלישי בחשיבותו באירופה – והעפילה למשחק גמר הגביע האיטלקי.
בשלוש עונותיו הבאות בבולוניה הצטיין עם 12.7 נקודות למשחק, אך קבוצתו לא הגיעה להישגים בולטים.
לקראת עונת הצטרף לחימקי מוסקבה, אשר השתתפה אז בליגת העל הרוסית וביורוליג.
בעונת זכה עם חימקי באליפות היורוקאפ, לאחר שגברה על גראן קנריה בסדרת הגמר בתוצאה 2–0. בשני המשחקים בלט קופונן, לצדו של טייריס רייס, עם ממוצעים של 15.5 נקודות ו-3.5 אסיסטים למשחק.
בסיום אותה עונה נבחר יחד עם רייס לחמישיית העונה של היורוקאפ.
באוגוסט 2016, לאחר 4 עונות עם חימקי, חתם על חוזה בקבוצת ברצלונה, אותה אימן יורגוס ברצוקאס.
כחודש לאחר מכן, ב-18 בספטמבר, נפצע קופונן בראשו בתאונת דרכים בברצלונה, כנוסע במונית.
על אף החששות הראשוניים מפגיעת ראש קשה, חזר קופונן לשחק כבר ב-28 באוקטובר, במשחק קבוצתו מול ברוזה במברג.
בשתי עונותיו עם ברצלונה ביורוליג שימש לרוב כשחקן ספסל, וקלע 9.0 נקודות בממוצע למשחק.
בעונת 2017/2018 זכה עם הקבוצה בגביע הספרדי, לאחר שגברה במשחק הגמר על ריאל מדריד, בתוצאה 92–90.
לקראת עונת חתם על חוזה בבאיירן מינכן, אשר משתתפת בליגת העל הגרמנית וביורוליג.
באותה עונה זכתה הקבוצה באליפות הגרמנית, לאחר שגברה על אלבה ברלין בסדרת הגמר, בתוצאה 3–0.
מאז שנת 2007 משחק קופונן עבור נבחרת פינלנד בכדורסל.
ביורובאסקט 2011 וביורובאסקט 2013 סיים לנבחרתו לסיים במקום התשיעי – הישגיה הטובים ביותר בטורניר מאז יורובאסקט 1967 – עם ממוצעים של 13.3 נקודות ו-3.9 אסיסטים למשחק.
בשנים הבאות השתתף עם פינלנד גם בגביע העולם בכדורסל 2014, ביורובאסקט 2015 וביורובאסקט 2017.
פטריומאניס (שם מדעי: Patriomanis; מילולית: "פנגולין מולדת/פטריוטי") הוא סוג של יונק קדום בן לסדרת הפנגולינאים שחי באמריקה הצפונית של סוף תקופת האאוקן לפני 36.2 עד 33.9 מיליון שנה מזמננו.
זהו התיעוד הידוע היחיד של פנגולין שחי באמריקה הצפונית.
המאובנים של פנגולין זה שהתגלו כמעט בשלמותם התגלו בתצורת הנהר הלבן שבמונטנה, סמוך לנהר וייט שהוא יובל של המיזורי, בו נמצאה פאונה רבה של יונקים קדומים מהאאוקן.
הוא תואר למדע בשנת 1970 ונכלל בו מין אחד - Patriomanis americana.
פנגולין זה היה קטן יחסית, דומה בגודלו לפנגולין מלאי ובעל טפרים ארוכות וזנב ארוך לופתני כמו רוב הפנגולינים, אך הוא היה בעל מפתח לסת רחב יותר, הכיל מעט שיניים והוא היה גם בעל אוזניים בולטות ושערות נוקשות לצד קשקשיו.
במראהו הזכיר מעט ארמדיל אך השתייך לסדרת הפנגולינאים.
הוא משויך למשפחה פטריומאניים לצידו של הסוג קריפטומאניס (Cryptomanis), אשר כמה חוקרים רואים בו בן למשפחה אחרת.
מבנה הלסת שלו העיד שבדומה לפנגולינים הקיימים הוא ניזון בעיקר מנמלים וטרמיטים ביערות הקדומים.
פטריוטאס בויאקה (בספרדית: Patriotas Boyacá S.
A) הוא מועדון כדורגל מהעיר טונחה, במחוז בויאקה שבקולומביה.
המועדון נוסד ב-18 בפברואר 2003 והעפיל לראשונה לליגה הבכירה ב-2011. הקבוצה משחקת את משחקיה הביתיים באצטדיון לה אינדפנדנסיה וחולקת אותו עם יריבתה העירונית, בויאקה צ'יקו.
הקבוצה הוקמה ב-18 בפברואר 2003 על ידי ראש עיריית בויאקה, מיגל אנחל ברמודס.
המאמן היה אלברו דה חסוס גומס והקבוצה הודחה בשנת הבכורה שלה בחצי גמר הפלייאוף של הליגה השנייה על ידי בוגוטה צ'יקו, שלבסוף עלתה לליגה הבכירה.
בשנת 2005 הייתה עם מספרים מצוינים והייתה השנייה בטיבה בליגה, שנייה רק לקוקוטה דפורטיבו.
היא לא הפסידה בביתה בכלל לאורך 2005 וסיימה רק ארבעה משחקים בתיקו מתוך 20 באצטדיון לה אינדפנדנסיה, מתוכם ניצחונות של 0–9 על אליאנסה פטרולרה ו-0–5 על פומאס דה קסנרה.
גמר היה נראה כמו אפשרות ריאלית ביותר.
אבל הסוף היה טראגי ובמשחק האחרון של הפלייאוף, כשמספיקה לה נקודה בלבד, היא הפסידה 1–2 לויידופר, שעקפה אותה בנקודה ועלתה לגמר.
בשנת 2011 העפילה הקבוצה לראשונה לליגת העל הקולומביאנית.
עם שחקנים כמו חוסה לרגאצ'ה, יורני פרנקו, אלקין אמדור ווילסון לוסאדה, סיימה פטריוטאס במקום החמישי, מה שאפשר לה להעפיל לשלב הפלייאוף.
ברבע הגמר התמודדה מול אקדמיה מהעיר בוגוטה והפסידה בבית 0-1. דווקא במשחק החוץ בגומלין התעלתה על עצמה וניצחה 0–2 משערים של פרנקו והומברטו מרקינס.
בחצי הגמר פגשה פטריוטאס את ויידופר וניצחה אותה בחוץ 0–1 משער של לוסאדה, וחזרה על כך גם בגומלין בביתה עם שער ניצחון של לרגאצ'ה.
בגמר שיחקה פטריוטאס מול קורטולואה וסיימה איתה בתיקו 0-0 בשני המשחקים, מה ששלח את שתי הקבוצות לדו-קרב פנדלים, שבסופו של דבר הוכרע לטובת פטריוטאס עם ניצחון 4–5. בגמר של שני הטורנירים לקביעת אלופת ליגת המשנה, שיחקה פטריוטאס מול דפורטיבו פאסטו, שהחזיקה במאזן הטוב ביותר באותה עונה.
ניצחון 0–1 בבית והפסד 0–1 בחוץ שלחו את ההכרעה לדו-קרב פנדלים שבו ניצחה פאסטו 0–2. לפיכך הבטיחה את עלייתה לליגה הבכירה, בעוד שלפטריוטאס ניתנה הזדמנות נוספת להעפיל, במשחקי מבחן מול קבוצת הפאר, אמריקה קאלי, שסיימה במקום הלפני אחרון.
לא הרבה נתנו לה סיכוי מול אמריקה, אבל לאחר תיקו 1-1 בסיכום המשחקים ואף על פי שבעיטות ההכרעה היו באצטדיון פסקואל גררו מול אוהדיה של אמריקה, הצליחה פטריוטאס לגרום להיסטוריה כפולה: גם להוריד לראשונה בתולדותיה את אמריקה קאלי לליגה השנייה וגם להיות הקבוצה הראשונה שמנצחת במשחקי המבחן קבוצה מהליגה הבכירה.
עונת הבכורה בליגה הראשונה הייתה לא רעה עבור פטריוטאס.
בכלל, בין השנים 2012–2015 היא אומנם לא הצליחה להגיע לפלייאוף, אבל גם התרחקה ממאבקי התחתית, שבדרך כלל מאפיינים עולות חדשות.
בשנת 2013 אף רשמה הישג יוצא דופן כאשר הייתה לקבוצה הראשונה שניצחה את אתלטיקו נסיונל אחרי 29 משחקים ללא הפסד, הרצף הארוך ביותר אי פעם של קבוצה מקולומביה.
ב-2016 השיגה לראשונה את הכרטיס לפלייאוף, אך הודחה ברבע הגמר על ידי דפורטס טולימה.
למרות זאת, רשמה הישג היסטורי כאשר העפילה לקופה סודאמריקנה 2017 עקב מיקומה הסופי בטבלה המשוקללת.
הקבוצה ניצחה את אברטון הצ'ילאנית בסיבוב הראשון בדו-קרב פנדלים 3–4 אחרי 1-1 בסיכום שני המשחקים ובסיבוב השני התמודדה בכבוד מול קורינתיאנס הברזילאית, אך לבסוף הפסידה 1–3 בסיכום.
גם בטורניר האפרטורה של 2018 הגיעה הקבוצה לשלב רבע הגמר, אך הפעם הודחה על ידי אתלטיקו וילה.
בטורניר הגביע הקולומביאני היו לפטריוטאס כמה וכמה הופעות טובות.
ב-2011 סיימה במקום הראשון בבית C ועם מספר הנקודות הרב ביותר מכל הקבוצות בשלב הבתים, אך הודחה לבסוף ברבע הגמר על ידי בויאקה צ'יקו.
ב-2014 הגיעה לחצי הגמר לאחר שעברה בשלב הנוקאאוט את לה אקידד ואונסה קלדס, אך הפסידה לבסוף מול דפורטס טולימה שזכתה בתואר.
ב-2016 שוב הודחה על ידי הזוכה במפעל, אתלטיקו נסיונל, הפעם בשלב רבע הגמר.
גם ב-2017 הודחה על ידי מחזיקת הגביע שבדרך, כאשר הודחה בחצי הגמר מול ג'וניור ברנקייה, אחרי שבשמינית הגמר ניצחה את אוניון מגדלנה וברבע הגמר את אתלטיקו נסיונל.
פטריוטאס משחקת את משחקיה הביתיים באצטדיון לה אינדפנדנסיה הממוקם בעיר טונחה ומכיל כ-20,000 מקומות.
האצטדיון שופץ בשנת 2000 עקב המשחקים הלאומיים של קולומביה והורחב עקב זכייתה של בויאקה צ'יקו באליפות קולומביה בשנת 2008, לקראת השתתפותה בקופה ליברטדורס 2009. בשנת 2017 השתתפה פטריוטאס בקופה סודאמריקנה ובעקבוצת כך הותקנו מושבים בחלק מהיציעים ותאורת האצטדיון הוחלפה.
פטריוט ליג הוא ארגון ורסיטי אמריקאי, בו שותפים ספורטאים ממספר מוסדות להשכלה גבוהה בצפון-מזרח ארצות הברית.
הליגה הוקמה שנת 1984 במסגרת NCAA.
היא כוללת 10 חברים מלאים: אמריקן יוניברסיטי, האקדמיה הצבאית של ארצות הברית, אוניברסיטת בוסטון, אוניברסיטת באקנל, אוניברסיטת קולגייט, קולג' הצלב הקדוש, קולג' לפייט, אוניברסיטת ליהיי, אוניברסיטת לויולה במרילנד והאקדמיה הימית של ארצות הברית.
בנוסף לכך, מספר מוסדות חינוך משתתפות תחרויות בענפי ספורט בודדים.
חברי הליגה הם מוסדות בעלי מסורת בתחרויות תוכניות ספורט.
משחק פוטבול אמריקאי בין קולג' לפייט לבין אוניברסיטת ליהיי מתקיים ברציפות החל משנת 1884.
הליגה הוקמה בשנת 1986 בתחרות פוטבול ומשנת 1990 היא ידועה בשם הנוכחי.
בשנת 1990/91 היא התרחבה ל-22 ענפי ספורט לנשים וגברים.
הקבוצה שזכתה במרב נקודות בחישוב הכולל מקבלת גביע הנשיא.
קבוצת אוניברסיטת באקנל זכתה בגביע 18 פעמים וקבוצת הצי זכתה 8 פעמים.
בתחרויות כדורסל לגברים קבוצות אוניברסיטת באקנל וקולג' הצלב הקדוש זכו 6 פעמים כ"א.
הקבוצה שמנצחת בתחרות נכנסת לטורניר אליפות המכללות בכדורסל.
בריין כהן שחקן של אוניברסיטת באקנל היה שחקן הגנה מצטיין במשך שלוש שנים 2010-2012 ברציפות.
צ'ארלס לי היה השחקן המצטיין של הפיינל פור שנתיים ברציפות.
ג'הייבה פלויד היה שחקן ההגנה המצטיין בשנים 2019-2018.
בתחרויות כדורסל נשים קבוצת "קולג' הצלב הקדוש" זכתה 11 פעמים.
מאז 2016, משמש כמנהיג מפלגת הקואליציה הלאומית.
באפריל 2023, המפלגה הפכה למפלגה הגדולה בפרלמנט הפיני, כשזכתה בבחירות הפרלמנטריות, ברוב של 20.8% שהעניקו לה 48 מושבים בפרלמנט וביוני 2023 מונה לתפקיד ראש הממשלה.
פטרי נולד בחורף 1969 בקֶאִילְיֶה , בחבל סטקונטה שבדרום פינלנד.
הוא למד מדעי המדינה באוניברסיטת טורקו ולאחר מכן שירת בצבא פינלנד והוא סרן במילואים.
אורפו נבחר לראשונה לפרלמנט בשנת 2007 וכמה שנים לאחר מכן היה חבר בקואליציה של יוהה סיפילה ושימש כסגנו.
במהלך כהונתו כשר הפנים, אורפו עסק במשבר ההגירה כשהצליח לגייס את תמיכת מפלגת הפינים הלאומית, וכן מחוקקים ממפלגות האופוזיציה בתוכניותיו למאבק בהגירה הלא חוקית.
לאחר מינויו לשר האוצר, במאי 2016, הודיע אורפו כי יתמודד נגד יושב ראש מפלגת הקואליציה הלאומית ושר האוצר דאז אלכסנדר סטוב בוועידת המפלגה שנערכה ביוני.
באותו זמן, אורפו נבחר לפרלמנט לקדנציה השנייה.
אורפו נתפס על ידי חברי הקואליציה הלאומית כמחפש קונצנזוס זהיר עם ניסיון מועט בפוליטיקה בינלאומית.
אך פועלו כשר הפנים העניקו לו 4,441 קולות נגד 361 של סטוב ובכך נבחר ליושב ראש המפלגה החדש.
עד מהרה הודיע אורפו כי יתפוס את מקומו של סטוב כשר האוצר והוא מונה רשמית לשר האוצר ב־22 ביוני 2016.
ביוני 2017, ראש הממשלה יוהה סיפילה ואורפו הודיעו שאינם יכולים לשתף פעולה עם שותפתם הקואליציונית השלישית, מפלגת הפינים, תוך ציון הבדלים בערכי הליבה ובמדיניות ההגירה והאיחוד האירופי.
הן עבור סיפילה והן עבור אורפו, על כף המאזניים היו רפורמות מרכזיות בתחום הבריאות והשלטון המקומי, שהיו מפתח לתוכניתם לאיזון הכספים הציבוריים.
בנוסף לתפקידיו הפוליטיים הלאומיים, אורפו עמד בראש (לצד ואלדיס דומברובסקיס הלטבי) בישיבת שרי הכלכלה והפיננסים של מפלגת העם האירופית לקראת ישיבות אקופין.
מתוקף תפקידו כשר האוצר בשנים 2016–2019, שימש פטרי כחבר בדירקטוריונים של הבנק האירופאי לשיקום ולפיתוח, מנגנון היציבות הפיננסית האירופית, הבנק האסייני להשקעות בתשתיות, בנק ההשקעות הנורדי והבנק העולמי.
בדצמבר 2019, ניסה אורפו להצביע על אי-אמון בממשלה המכהנת.
זאת במטרה להביא לבחירות חדשות, שאורפו קיווה לנצח בהן.
הממשלה המכהנת הואשמה ברשלנות בתגובה לבעיות בשוק העבודה.
מאוחר יותר, ראש הממשלה אנטי רינה התפטר, אבל אורפו הפסיד לסאנה מרין בבחירות שנערכו בדצמבר 2019.
מפלגת הקואליציה הלאומית של פטרי אורפו ניצחה בבחירות לפרלמנט בפינלנד באפריל 2023. המפלגה הובילה את הסקרים מאז אמצע 2021 ומפלגתו סיימה במקום הראשון, עם 20.8% מהקולות ו־48 מושבים בפרלמנט, והגדילה את סך המושבים שלה ב-10 מושבים.
זו הייתה התוצאה השלישית בגובהה בתולדות המפלגה.
במהלך קמפיין הבחירות, הציג אורפו מצע שבו נכללה מטרת הפחתת החוב הממשלתי של פינלנד והגירעון התקציבי השנתי וכן הפחתת מיסים.
פטרי אורפו, הקים קואליציה בת ארבע מפלגות שכללה את מפלגת העם השוודית, הנוצרים-דמוקרטים ומפלגת הפינים.
הממשלה קידמה תוכנית צנע וצימצום הגירה.
פטריות בארץ ישראל הן כלל פטריות הבר הגדלות בשטחה של ארץ ישראל, מלבד פטריות תרבות הגדלות בזכות פעילות אדם.
בארץ מגוון גדול של פטריות, עם למעלה מ-600 מינים ועוד מינים שטרם הוגדרו.
הפטריות גדלות בעיקר בעונות הסתיו והחורף, לאחר הגשמים הראשונים, ושכיחות ביערות, חורשים טבעיים ובשטחים פתוחים.
פטריות הבר הן חלק מהמגוון הביולוגי והחיים ביחד עם הצמחייה ובעלי החיים, והן חיוניות מאוד למערכת האקולוגית.
למרות זאת, חלקן נמצאות בסכנת הכחדה בשל ליקוט יתר ולא מבוקר, כריתת יערות, שינויי אקלים וזיהום סביבתי.
קבוצות עיקריות של פטריות בארץ כוללות - פטריות מאכל (כמהת־יער האורנים, אורנייה מצויה ופקועה כפולת-טבעת למשל), פטריות מסוכנות ורעילות, פטריות בעלות עניין מדעי ופטריות מפרקות עץ וקרקע.
יער ברעם הוא בית גידול למגוון פטריות בר בישראל.
ביער גדלים כ-80 מיני פטריות – וזהו הריכוז הגדול ביותר בארץ של פטריות כובע, ביניהם: הינומה כותנתית, פקועה יערית, לחלחת שנהב, גושית שטן ומשפכנית בשרנית.
פטריית בר בעלת עניין ייחודי היא פטריית גמצוץ.
פטרייה זו גדלה בישראל בחודשים ינואר-מאי במגוון בתי גידול.
היא נחשבת לפטריית מאכל יוקרתית ונחשקת ביותר, בשל הטעם והארומה שלה בזמן הבישול והאכילה.
בין האיומים על פטריות הבר בישראל נמצאים ליקוט יתר ולא מבוקר, כריתת יערות, שינויי אקלים וזיהום סביבתי.
כיום, תופעת ליקוט פטריות הבר בישראל אינה מוסדרת, ואין שום מינים של פטריות המוגדרים כמוגנים.
כתוצאה מכך, ליקוט מאסיבי ולא מבוקר משפיע לרעה על מינים שונים של פטריות.
עם זאת, יש המנסים לשנות זאת ולהנחיל תרבות ליקוט פטריות בת קיימא המטיבה עם הפטריות ועם האדם כאחד.
כיום, קיימים מדריכים וסיורים לליקוט פטריות בישראל, המועברים על ידי מומחים בתחום.
סיורים אלו מספקים ידע מעשי ותאורטי על זיהוי, ליקוט ובישול פטריות בר.
ישנם מינים רעילים ומסוכנים, כמו אמנית המוות ואמנית חדורה, ולכן, אין לקטוף או לצרוך פטריות מהטבע ללא ידע וזיהוי מקצועי.
"עמותת פטריות הבר בישראל" נוסדה בשנת 2019 שמטרתה "העלאת המודעות וטיפוח תחום פטריות הבר בישראל וקידום תרבות ליקוט פטריות הבר".
בין פעולותיה נמנים: הקמת אתר אינטרנט תיאור וזיהוי פטריות בר, פרסום מדריך מקוצר לפטריות הבר בישראל, עריכת סיורי ליקוט בהם מלמדים מדריכי העמותה כיצד להבדיל בין פטריות מאכל לפטריות רעילות.
המעבדה למחלות צמחים ומיקרוביולוגיה מהפקולטה לחקלאות ברחובות בראשותו של של פרופ' שי קובו, בשיתוף מלא עם העמותה, עורכת בדיקות לזיהוי גנטי של פטריות הבר בישראל במהלכו התגלו מינים חדשים שלא היו ידועים בישראל.
הוועדה לשמות פטריות הבר בישראל
"הוועדה לשמות פטריות הבר בישראל" הוקמה בשנת 2021, ביוזמת "עמותת פטריות הבר בישראל", במסגרת האקדמיה ללשון העברית, במטרה להסדיר ולהאחיד את השמות הנוהגים בתחום, וכן לתת שמות עבריים חדשים למינים שלא ניתן להם שם עד כה.
בוועדה חברו חוקרי פטריות, אנשי שטח מומחים בתחום פטריות הבר, מומחים בתחום הסיסטמטיקה הבוטנית ואנשי לשון.
במסגרת עבודתה, פרסמה הוועדה רשימה של כ-250 שמות של משפחות ומינים של פטריות בר.
רשימה זו נוספה לרשימה של שמות פטריות שפרסם ועד הלשון ב-1949, ובה ניתנו שמות ל־15 מינים של פטריות.
פטריוטיות עיוורת (Blind Patriotism) הוא מושג במדעי המדינה, סוציולוגיה ופסיכולוגיה חברתית המתייחס לנאמנות מוחלטת ובלתי מסויגת למדינה ולעם, המתבטאת בתמיכה ללא כל ביקורת במדיניות, באידאולוגיה ובפעולות של המדינה והעם.
זאת אף אם הם פוגעים בקבוצות מיעוט או בקבוצות חוץ.
מאפייניה הם חוסר נכונות לבקר את המדינה או להכיר בטעויותיה, אמונה שהמדינה או העם צודקים תמיד ואינם צריכים להשתנות ותפיסה של ביקורת כמעשה לא פטריוטי.
במסגרת גישה זו מי שלא משויך לקהילה סופג יחס של בוז וזלזול.
פטריוטיות עיוורת קשורה לחוסר מעורבות פוליטית, לאומנות, תפיסת זרים כאיום, תחושה שביטחון העם והתרבות הלאומית עומדים בסכנה ותפיסה של התנהגויות סמליות כחשובות.
פטריוטיות עיוורת מגדירה את הקשר החברתי במונחים של גנאלוגיה ומקורות קדומים הנובעים מההיסטוריה של העם.
קיימת הבחנה בין פטריוטיות עיוורת לבין פטריוטיות בונה.
היא קשורה לאינדיקטורים של מעורבות פוליטית הכוללים יעילות פוליטית, עניין, ידע והתנהגות פוליטית.
לחשיבה ביקורתית יש תפקיד מתווך בטיפוח פטריוטיות בונה במקום פטריוטיות עיוורת, במיוחד בהקשר של חברה מגוונת ועומדת בפני אתגרי הגלובליזציה וההגירה.
פטריוטיות בונה מבוססת על דאגה למוסריות של העם.
גורמים בעלי השפעה על סוג הפטריוטיות (עיוורת/בונה) הם מדינת מגורים, רמת השכלה, מעמד סוציו-אקונומי, הסביבה בה חיים ותרבות דמוקרטית.
הפטריוטיות העיוורת מובילה בדרך כלל לתופעת המונופוליזציה של הפטריוטיות.
תופעה זו כוללת תמיכה בלתי מסויגת במנהיג או במדיניות מסוימים תוך הוקעה של כל מי שאינם תומכים בהם כלא פטריוטים וכבוגדים.
גישה זו מנסה להגביל את המעגל של אלה הקרויים פטריוטים אף כי אלו חשים זיקה עזה לא פחות לעמם.
לאומנות עיוורת (Blind Nationalism) היא תחושת עליונות לאומית קיצונית, המתבטאת בדחייה של תרבויות אחרות, עוינות כלפי זרים ולעיתים קרובות גם בהאדרת סמלים לאומיים ומיתוסים היסטוריים.
מאפיינים אותה האמונה בעליונות העם או האומה על פני אחרים, התנגדות להשפעות זרות ולרב-תרבותיות ונטייה לתמוך במדיניות אגרסיבית כלפי קבוצות אחרות.
שני המושגים מתארים גישות בלתי ביקורתיות כלפי מדינה או אומה, אך הדגש בפטריוטיות עיוורת הוא על נאמנות חסרת ביקורת בעוד שהדגש בלאומנות עיוורת הוא על תחושת עליונות לאומית ודחייה של האחר.
גורמים המשפיעים על פטריוטיות עיוורת
מחקר של מאליק קאיה משנת 2021 מראה שחינוך מפחית פטריוטיות עיוורת באופן משמעותי יותר במדינות עם היסטוריה דמוקרטית ארוכה.
מסקנתו היא שסוציאליזציה פוליטית של פטריוטיות בונה שמשולבת בה חשיבה ביקורתית, היא תהליך מצטבר שבו אזרחים מפנימים ידע, מיומנויות ונטיות דמוקרטיות לאורך זמן.
במחקר של ארקן משנת 2015 נמצא שככל שרמת ההשכלה יורדת, עמדות פטריוטיזם עיוור נוטות לעלות ואילו פטריוטיזם עיוור נמוך יותר בקרב בוגרי אוניברסיטאות ובעלי תארים מתקדמים.
נמצאו עמדות פטריוטיזם עיוור גבוהות יותר בקרב אנשים שאינם קוראים ספרים באופן סדיר ובקרב אנשים שהולכים פחות לקולנוע.
במחקרו של ארקן גם נמצאו עמדות פטריוטיזם עיוור נמוכות יותר בקרב עובדי המגזר הציבורי בהשוואה לחקלאים ולמובטלים.
עובדי ציבור הראו עמדות פטריוטיזם בונה גבוהות יותר בהשוואה לקבוצות מקצועיות אחרות.
נמצא גם הבדל מובהק סטטיסטית בעמדות פטריוטיזם בהתאם לרמות ההכנסה החודשית.
ככל שרמות ההכנסה יורדות, פטריוטיזם עיוור נוטה לעלות.
מחקר של בארנס פומרנץ ואח' משנת 2016 מצא שככל שאדם מאמץ יותר ערכי כבוד גברי, כך גדלה הסבירות שהוא יהיה פטריוט עיוור, וככל שהוא פטריוט עיוור יותר, כך הוא תומך יותר בלימוד נאמנות לאומנית לדור הבא.
במחקר נוסף של ארקן משנת 2017 נמצא שאין הבדל בין גברים לנשים במידת הפטריוטיות העיוורת.
קאיה מתייחס לשלושה מחקרים בהם נמצא שגיל ומין אינם משפיעים על סוג הפטריוטיות.
מספר מחקרים מצאו כי שמרנים נוטים יותר להביע פטריוטיות עיוורת בהשוואה לליברלים, הנוטים לפטריוטיות בונה או ביקורתית.
במחקר של סומינו משנת 2021 נמצא שאנשים החיים במדינות דמוקרטיות בהן יש השקפה ביקורתית, נוטים פחות לפטריוטיות עיוורת בהשוואה לאנשים במדינות שמרניות.
הוא מציין שחוגים מסורתיים ושמרנים נוטים לייחס יותר חשיבות לרעיון הציות, מה שמוביל לציון גבוה יותר בפטריוטיות עיוורת.
סומינו גם מצא שאזרחי מדינות שבהן שולטים ממשלות לא-דמוקרטיות ואוטוריטריות מראים קשרים נמוכים יותר לעולם, וכתוצאה מכך, ציוני "האזרחות העיוורת" גבוהים באופן משמעותי.
מחקר של ריצ'י משנת 2011 נמצא כי פטריוטיות עיוורת נפוצה יותר במקומות שבהם זהות מפלגתית, אידאולוגיה ופוליטיקה מפלגתית הם מרכזיים, ושאין בהם נקודת מבט ביקורתית.
על פי תאוריית היסודות המוסריים קיימים שני סוגי אינטואיציות מוסריות- ממוקדות פרט (הימנעות מפגיעה באחרים) ומקשרות (שמירה על סדר ולכידות קבוצתית).
איסלנד סילבר ואחרים מצאו שאינטואיציות מוסריות מקשרות קשורות באופן חזק וחיובי לפטריוטיות, וכאשר הן חזקות במיוחד, הן תורמות לנטייה לפטריוטיות עיוורת.
במחקר של שץ סטוב ואח' משנת 2022 נמצאו קשרים שליליים בין פטריוטיות עיוורת לחשיבה ביקורתית ולאזרחות גלובלית, וקשרים חיוביים בין פטריוטיות בונה חשיבה ביקורתית ואזרחות גלובלית.
ככל שנטיית החשיבה הביקורתית ירדה כך עלתה הפטריוטיות העיוורת, וככל שנטיית החשיבה הביקורתית עלתה, הפטריוטיות הבונה עלתה.
נמצא שחשיבה ביקורתית מקטינה את הנטייה לפטריוטיות עיוורת ומגבירה את הנטייה לפטריוטיזם בונה.
כן נמצא שככל שציוני הפטריוטיזם העיוור עלתה, כך רמת האזרחות הגלובלית ירדה וככל שהפטריוטיזם הבונה עלה האזרחות הגלובלית עלתה.
ציאן וטסאני מצאו במחקרן משנת 2014 שפטריוטיות עיוורת קשורה לעמדות שליליות כלפי מהגרים וקבוצות אחרות.
ברנס וויטלי מצאו שהיא קשורה לסטריאוטיפים כלפי קבוצות מיעוט, כאשר איום נתפס מתווך בקשר זה.
מחקר נוסף של ווילס אסקואדה ושלוסר משנת 2021 מצא שפטריוטיות עיוורת, הכרוכה בקבלה בלתי מסויגת של הסטטוס קוו והתנגדות לשינוי, קשורה ישירות לתפיסת איומים מצד מהגרים ולהחזקת עמדות אנטי-הגירה.
כמו כן, מחקר של פינל וכריסטינה זוגמאיסטר 2015 מצא כי פטריוטיות עיוורת קשור לתפיסת האומה דרך סמלים המדגישים עימותים והפרדה מקבוצות אחרות.